Predsjednica Kolinda Grabar Kitarović u večerašnjoj je debati izbacila jedan od blesavijih gafova dosadašnje kampanje. Predsjednica je kazala kako se “proračun ne puni samo porezima”, čime je ukazala na ozbiljno nepoznavanje funkcioniranja fiskalnog sustava.

“Proračun se ne puni samo porezima”, kazala je, “već i ekonomskom djelatnošću, izvozima, proizvodnjom. Punjenje proračunima porezima je tako zastarjelo”.

Nije dokraja pojasnila

Jasno je da se proračun puni gotovo isključivo porezima i drugim nametima, a ne izvozom ni proizvodnjom, čak ni ako je riječ o poduzećima u vlasništvu države. Za pretpostaviti jest kako je predsjednica mislila na bruto nacionalni proizvod ili neku drugu ekonomsku metriku, koja bi obuhvatila aktivnosti javnog i privatnog sektora.

Predsjednica je uvidjela vlastitu grešku, pa je kasnije kazala kako je mislila na ekonomsku aktivnost načelno, kroz koju bi se onda namaknuli porezi, što doduše nije do kraja pojasnila.